فريد الديب

فريد الديب (23 اكتوبر 1943 - 25 اكتوبر 2022), محامى مصرى, اتخرج من كلية الحقوق القاهره سنة 1963 - اتعين وكيل نيابه لغاية ما تم اقالته سنة 1969 فى مذبحة القضاه. من أشهر المحامين المصريين فى القضايا الجنائيه. تولى فريد الديب الدفاع عن الرئيس المصرى السابق محمد حسنى مبارك وعيلته بعد ثورة 25 يناير 2011 فى مصر.

ترافع فى الكتير من قضايا الشخصيات البارزة فى المجتمع، من بينهم الأديب العالمى نجيب محفوظ و محمود السعدنى و ابراهيم سعده و مصطفى امين والدكتور سعد الدين ابراهيم مدير مركز ابن خلدون والدكتور أيمن نور مؤسس حزب الغد، والفنانين يسرا ومدح شافع ونجوى فؤاد وفيفى عبده و مدحت صالح، ورجال الأعمال حسام ابو الفتوح وعلية العيوطي، هو كمان محامى عيلة الرئيس الراحل محمد انور السادات فى قضية التشهير اللى أقامتها أسرته ضد جورنال العربى الناصرى اللى اتهمت الرئيس الراحل بالخيانه.

 اشهر القضايا اللى اتولاها 
 قضية الجاسوس الإسرائيلى عزام عزام
 وقضية رجل الاعمال والسياسى المشهور هشام طلعت مصطفى،
 كمان اتولى قضية الرئيس المصرى السابق حسنى مبارك (محاكمة القرن).

 مصادر 

تصنيف:محامين مصريين
تصنيف:قانونيين مصريين
تصنيف:قاهريين
تصنيف:ناس من حى السيده زينب
تصنيف:مصريين ضد ثورة 25 يناير
تصنيف:مرضى السرطان